***Anunț Preselecție ,,Hexagonul Facultăților de Drept”***

 ***– Proba de Drept Constituțional – 2022***

În data de **16 decembrie 2022, vineri, de la ora 16.00, sala P6** va avea loc preselecția pentru Proba de Drept Constituțional din cadrul Hexagonului Facultăților de Drept - ediția 2022. Proba va consta în rezolvarea unor subiecte teoretice și spețe de drept constituțional.

Anunțul se adresează studenților din anii II, III și IV. Tematica pentru proba de drept constituțional este următoarea:

***Tematică***

1. Principii fundamentale: principiul separației puterilor în stat, principiul loialității constituționale, statul de drept;
2. Puterea legislativă: Parlamentul – rolul și structura Parlamentului; mandatul, organizarea și funcționarea Parlamentului: alegerea Camerelor și durata mandatului, organizarea internă, desfășurarea lucrărilor, actele juridice; statutul parlamentarului: mandatul parlamentar și protecția mandatului parlamentar;
3. Puterea executivă: Președintele – rolul și atribuțiile Președintelui; mandatul prezidențial: alegerea Președintelui, validarea mandatului, durata mandatului, vacanța și interimatul funcției, protecția mandatului prezidențial, răspunderea Președintelui, actele Președintelui;
4. Puterea executivă: Guvernul – rolul și atribuțiile Guvernului; formarea Guvernului; structura Guvernului și statutul membrilor săi; atribuțiile Guvernului; funcționarea și actele juridice ale Guvernului;
5. Autoritatea judecătorească: instanțele judecătorești; Ministerul Public; Consiliul Superior al Magistraturii;
6. Justiția constituțională: noțiunea de justiție constituțională; Curtea Constituțională – organizare și funcționare; atribuțiile; actele juridice; procesul constituțional. Deciziile CCR, efectele deciziilor CCR.

***Bibliografie***

* Constituția României din 1991, revizuită în 2003;
* I. Muraru, E. S. Tănăsescu, *Drept constituțional și instituții politice*,vol. I ediția a 15-a, 2016, și vol. II, ediția a 15-a, 2017, C.H. Beck, București;
* I. Deleanu, *Instituții și proceduri constituționale*, C.H. Beck, București, 2006;
* D.C. Dănișor, *Drept constituțional și instituții politice,* vol. I, *Teoria generală*, C.H. Beck, București, 2007;
* M.N. Bălan, *Drept constituțional și instituții politice*, vol. I, Hamangiu, București, 2015;
* T. Toader, M. Safta, *Constituția României, decizii CCR, hotărâri CEDO, hotărâri CJUE, legislație conexă,* ediția a 4-a, Hamangiu, București, 2021;
* B. Selejan-Guțan, *Drept constituțional și instituții politice,* ediția a 3-a,vol. I, 2015, vol. II, 2016, Hamangiu, București;
* M. Criste, *Dreptul constituțional – Un drept al statului,* Universul Juridic, București, 2017.

Lista bibliografică este exemplificativă. Pot fi consultate și alte cărți de drept constituțional în cadrul pregătirii pentru preselecție.

***Acte normative relevante:*** *Regulamentele Camerelor Parlamentului, Legea nr. 96/2006, Codul administrativ, Legea nr. 303/2004, Legea nr. 47/1992.*

Informații suplimentare pot fi obținute de la asist.univ.dr. Cristina Tomuleț (cristina.tomulet@law.ubbcluj.ro).